ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

- privind  clasificarea unui drum în categoria „străzi” şi însuşirea apartenenţei acestuia la domeniul public al oraşului Boldeşti-Scăeni

Analizând proiectul de hotărâre înregistrat sub nr.37/19.03.2025 privind  clasificarea unui drum în categoria „străzi” şi însuşirea apartenenţei acestuia la domeniul public al oraşului Boldeşti-Scăeni, iniţiat de primarul oraşului,


Având în vedere:

- referatul înregistrat sub nr.4774/19.03.2025;

- raportul compartimentului de resort înregistrat sub nr.4775/19.03.2025;


- dispoziţiile art. 554 şi ale Titlului VI din Codul Civil;

- art. 3, lit. a), art. 5 lit. c) şi art. 8 alin. (1) lit. c) şi alin. (2) din O.G. nr. 43/1997 privind regimul drumurilor, republicată, cu modificările şi completările ulterioare;

- art.286 şi anexa nr. 4 din Ordonanța de Urgență a Guvernului României nr. 57/2019, privind Codul administrativ, cu modificările şi completările ulterioare;

- avizului comisiei  de specialitate nr. 2 – administrarea domeniului public şi privat, gestionarea serviciilor de interes local;

- avizul secretarului general, înregistrat sub nr. 4776/19.03.2025;

În temeiul prevederilor art. 129 alin. (2), lit. c), art. 139 alin. (3), lit. g) şi ale art. 196 alin. (1), lit. a) din O.U.G. nr. 57/2019 privind Codul administrativ, cu modificările şi completările ulterioare,
Consiliul Local al oraşului Boldeşti-Scăeni, întrunit în şedinţă publică extraordinară convocată de îndată în data de 26.03.2025, adoptă prezenta hotărâre:


Art.1. Se aprobă clasificarea în categoria „străzi” a drumului având datele de identificare conform anexei şi configuraţia prevăzută în planşă.


Art.2. Se însuşeşte apartenenţa la domeniul public al oraşului Boldeşti-Scăeni a drumului clasificat la art.1.

Art.3.  Anexa şi planşa cu configuraţia drumului fac parte integrantă din prezenta hotărâre.
Art.4. Prezenta hotărâre se comunică prin grija Serviciului Urbanism, Amenajarea Teritoriului, Achiziții Publice,  Cadastru, Control  Comercial şi Transport  Local, Informatică, către Serviciul Patrimoniu Local şi Monitorizare Servicii Publice  şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

